فرانسا پرزیدنتی امانوئل ماکرون آلمانیاداکی ایقتیصادی رقابت‌ین بیر حیصه‌سینین یورو بولگه سینین پیس ایشله‌مه سیندن قایناقلاندیغینی بیلدیردی.
ماکرون موصاحیبه سینده آلمانیانی رقابتچی ایقتیصادیاتا مالیک اولدوغو اوچون گوناهلاندیرمادیغینی، لاکین بونون سببی‌نین هم یورو بولگه سینین پیس ایشله‌مه‌سی همده دیگر ایقتیصادیات‌لارین ضعیف‌ لیگی اولدوغونو بیلدیردی.
بیر اؤلکه‌دکی ایقتصادی رقابتین قونشو اؤلکه‌لره باغلی اولدوغونو سؤیله‌ین ماکرون آلمانیانین گوجلو ایقتیصادیاتا مالیک، اما دئموگرافیک معنادا ضعیف اولدوغونو قئید ائتدی.
فرانسا پرزیدنتی:"آلمانیا آوروپا بیرلیگی‌نین دؤولت و اؤزل ساحه‌لرین‌دکی یاتیریم لارینین تکرار جانلانماسینا دستک وئرمه‌لی‌دیر" دئیه وورغولادی
ماکرون کئچن هفته آلمانیانین هامبورگ شهرینده کئچیریلن گ20 ذیروه سی حاققیندا وئریلن سوالا جاواب اولاراق، اولکه لر آراسینداکی فیکیر موختلیف لیگی سببیندن ذیره نین موباحیثه لی کئچدیگینی بیلدیردی.
امانوئل ماکرون قاچقین بحرانی ایله باغلی اولا‌راق، فرانسانین و آوروپا بیرلیگی‌نین وظیفه‌سی‌نین قاچقین‌لارا قاپی‌لارینی آچماق اولدوغونو و قاچقین‌لارا قارشی فرانسادا اینسانی رفتار ائدیله‌جگینی سؤیله‌دی.
ماکرون:" قاچقین‌لار کوچه‌ده قالماما‌لی‌دیر، اونلارین مسکونلاشما پروبلئمینه عاجیل حل تاپیلما‌لی‌دیر" دئدی.
